ห้องเช่าป่วนก๊วนคนแปลก!?

**ห้องเช่าป่วนก๊วนคนแปลก!?** () เป็นไลต์โนเวลญี่ปุ่น แต่งโดย ทาเคฮายะ และวาดภาพประกอบโดย โปโกะ จำนวน 25 เล่ม โดยวางจำหน่ายระหว่างปี พ.ศ. 2552 จนถึงวันที่ ปัจจุบัน ในเครือ ''Hobby Japan'' ส่วนมังงะ วาดโดย โทโมซังเนะ อาระอิเคะ เริ่มตีพิมพ์ลงในนิตยสาร *[[คอมมิค ดราก้อน]]* เมื่อวันที่ 20 ธันวาคม พ.ศ. 2556 และอนิเมะโดย ซิลเวอร์ ลิงก์ โดยอนิเมะฉายระหว่างวันที่ 11 กรกฎาคม ถึง 26 กันยายน พ.ศ. 2557

## เนื้อเรื่อง
ซาโตมิ โคทาโร่ หนุ่มมัธยมปลายผู้ต้องใช้ชีวิตด้วยตัวคนเดียว กับเงินค่าขนมเพียง 5,000 เยน และเขาก็โชคดีได้พบกับห้องเช่าขนาด 6 เสื่อ ซึ่งก็คือห้อง 106 ที่หอพักโคโรนะในราคา 5,000 เยน แน่นอนว่าเขาตัดสินใจเช่าในทันที แต่ทว่าห้องพักแสนถูกนี้ก็ไม่ได้มีแต่เขาคนเดียวที่หมายตาอยู่ และทำให้ต้องเจอกับผู้รุกรานสาวสวยแบบแปลก ๆ มากมาย ไม่ว่าจะผีสาว, สาวน้อยเวทมนตร์, มนุษย์ใต้พิถพ หรือแม้แต่มนุษย์ต่างดาว และการต่อสู้เพื่อแย่งชิงพื้นที่ 6 เสื่อได้เริ่มขึ้นแล้ว

## ตัวละคร
;ซาโตมิ โคทาโร่
: () 
: ให้เสียงโดย : ยูอิจิ นากามูระ 
:: นักเรียน ม. ปลายปีหนึ่งของโรงเรียนคิโชวฮารุคาเซะ เขาย้ายออกมาอาศัยอยู่คนเดียวที่บ้านเช่าโคโรนะ ในห้องที่ 106 แต่อยู่ได้เพียงคืนเดียวกลับกลายเป็นว่าห้องที่เขาอยู่กำลังเป็นที่หมายตาอยู่ ไม่ว่าจะเป็นวิญญาณสาว, สาวน้อยเวทมนตร์ (คอสเพลย์), เอเลี่ยน, มนุษย์ใต้พิภพ  โคทาโร่ยังมีความลับบางอย่างซึ่งเกี่ยวข้องกับเรื่องราวในอดีตของฟอนโทเซ่

;ซากุระบะ ฮารุมิ 
: ()
: ให้เสียงโดย : เมงุมิ ทากาโมโตะ 
:: รุ่นพี่ปีสองและยังเป็นประธานชมรมเย็บปักถักร้อยที่โคทาโร่ได้เป็นสมาชิกในชมรม มีนิสัยเรียบร้อยราวกับกุลสตรีที่น่าหลงใหล เป็นคนที่มีสุขภาพไม่ค่อยแข็งแรงเท่าไหร่แต่แท้จริงกลับมีความลับบางอย่างซ่อนอยู่

;ฮิงาชิฮงกัง ซานาเอะ
: () 
: ให้เสียงโดย : เอริ ซูซูกิ 
::วิญญาณสาวที่อาศัยอยู่ในห้องที่ 106 ในตอนแรกเธอพยายามหลอกโคทาโร่ให้กลัวเพื่อขับไล่เขาออกไปจากห้อง ซึ่งไม่ได้ผลเลยสักครั้งเดียว แม้ครั้งแรกจะไม่ถูกชะตากับโคทาโร่ แต่ไป ๆ มา ๆ กลับกลายเป็นพันธมิตรที่ได้ร่วมมือกันในศึกชิงห้อง 106 ส่วนเหตุผลที่เธอต้องการอยู่ที่ห้องเพราะเธอกำลังรอคอยการกลับมาของคุณพ่อและคุณแม่

;นิจิโนะ ยูริกะ
: ()
: ให้เสียงโดย : นิจิกะ โอโมริ 
:: สาวน้อยเวทมนตร์แห่งสายรุ้งผู้ผดุงคุณธรรมแห่งความรักและความกล้าหาญ แต่กลับโดนมองว่าเป็นสาวคอสเพลย์ที่ผ่านมาได้ใช้เวทมนตร์ (แบบทั้งน้ำตา) ช่วยพวกโคทาโร่ไปแล้วหลายต่อหลายหนแต่กลับไม่มีใครได้สังเกตเห็นแม้ครั้งเดียว

;คุราโนะ คิริฮะ
: () 
: ให้เสียงโดย : มาซูมิ ทาซาวะ
:: มนุษย์ใต้พิภพ และเป็นถึงบุตรีของตระกูลคุราโนะตระกูลชนชั้นผู้นำ เธอต้องการห้องพักที่ 106 เพราะที่ตรงนี้เคยเป็นที่ตั้งของศาลเจ้าของชาวใต้พิภพ หากได้ห้องเมื่อไหร่ก็จะสร้างศาลเจ้าและเข้าสู่แผนการรุกรานโลกเบื้องบนมีผู้ช่วยเป็นตุ๊กตาที่ชื่อคารามะและโคโรมะ

;เทียมิลริส เกร ฟอนโทเซ่
: () 
: ให้เสียงโดย : มาริอะ นางานาวะ 
:: เจ้าหญิงแห่งอาณาจักรฟอนโทเซ่ เธอได้ทำการรุกรานโลกมนุษย์ซึ่งเงื่อนไขในการขึ้นครองบัลลังก์แห่งฟอนโทเซ่องค์ต่อไปคือต้องทำให้โคทาโร่ยอมสวามิภักดิ์ต่อเธอส่วนเหตุผลที่เธอต้องมายังห้องพัก 106 นั้นก็เพราะพิกัดที่ถูกระบุเอาไว้

;รูสคาเนีย ไน พัลดชีฮาร์
: () 
: ให้เสียงโดย : ซาโอริ ฮายามิ 
:: สาวใช้ประจำตัวของเทียมิลริส ที่คอยปรนนิบัติรับใช้เทียมิลริสในภารกิจทดสอบคุณสมบัติการสืบทอดผู้ครองบัลลังก์ของฟอนโทเซ่องค์ต่อไป

;คาซางิ ชิสึกะ 
: () 
: ให้เสียงโดย : อายะ สึซากิ
:: เพื่อนร่วมชั้นเรียน และผู้ดูแลห้องเช่าโคโรนะ

;ครารีโอซ่า ดาโอร่า ฟอนโทเซ่ 
: () 
: ให้เสียงโดย : ยูการิ ทามูระ 
:: เจ้าหญิงลำดับที่สองแห่งอาณาจักรฟอนโทเซ่ เธอมายังโลกเพื่อขัดขวางการทดสอบขึ้นครองบัลลังก์ของเทีย

;มากิ ไอกะ 
: ()
: ให้เสียงโดย : อาการิ คิโต
:: สาวน้อยเวทมนตร์เธออยู่ในองค์กรดาร์กเนวี่ เธอทำทุกวิธีทางเพื่อแย่งชิงพลังในห้อง 106 เธอเห็นโคทาโร่เป็นศัตรูหมายเลขหนึ่งที่ต้องกำจัดเพราะเธอเคยแพ้การต่อสู้

;คารามะ
: ()
: ให้เสียงโดย : อายานะ ทาเกตัตสึ
:: ผู้ช่วยคิริฮะตุ๊กตาดินเผา

;โคโรมะ
: () 
: ให้เสียงโดย : อาโออิ ยูกิ
:: ผู้ช่วยคิริฮะเป็นตุ๊กตาดินเผา

;อัลไลเออร์ คูอา ฟอลโทเซ่
: ()
: ให้เสียงโดย : เมงุมิ ทากาโมโตะ 
:: เจ้าหญิงแห่งอาณาจักรฟอลโทเซ่เมื่อ 2000 ปีก่อน หลบหนีจากการปฏิวัติ

;ประธานชมรมคอสเพลย์
: () 
: ให้เสียงโดย : ฟูจิมูระ อายูมิ
:: รุ่นพี่ชมรมคอสเพลย์ของยูริกะ

;มัตสึไดระ เค็นจิ
: () 
: ให้เสียงโดย : ทัตสึฮิสะ สึซึกิ 
:: เพื่อนสนิทสมัยเด็กของโคทาโร่

## ไลต์โนเวล

## ดราม่า ซีดี

## มังงะ

## อนิเมะ

## อ้างอิง

## แหล่งข้อมูลอื่น
* เว็บไซต์หลักอย่างเป็นทางการ  
* เว็บไซต์หลักอย่างเป็นทางการ  
* ทวิตเตอร์หลักอย่างเป็นทางการ 
* เฟซบุ๊กดรีมเอ็กซ์เพรส 

หมวดหมู่:ไลต์โนเวล
หมวดหมู่:การ์ตูนญี่ปุ่นแนวโชเน็ง‎
หมวดหมู่:การ์ตูนญี่ปุ่นแนวฮาเร็ม
หมวดหมู่:มังงะที่ตีพิมพ์ในปี พ.ศ. 2556
หมวดหมู่:อนิเมะที่ออกฉายในปี พ.ศ. 2557
หมวดหมู่:อนิเมะ
หมวดหมู่:การ์ตูนญี่ปุ่น
หมวดหมู่:ห้องเช่าป่วนก๊วนคนแปลก!?